CELEX: 62004TA0407
Language: sk
Date: 2008-10-15 00:00:00
Title: Vec T-407/04: Rozsudok Súdu prvého stupňa z  9. októbra 2008 – Miguelez Herreras/Komisia ( Žaloba o neplatnosť — Žaloba o náhradu škody — Verejná služba — Povýšenie — Pridelenie prednostných bodov )

6.12.2008   
            
            
               SK
            
            
               Úradný vestník Európskej únie
            
            
               C 313/26
            
         Rozsudok Súdu prvého stupňa z 9. októbra 2008 – Miguelez Herreras/Komisia
   (Vec T-407/04) (1)
   
   („Žaloba o neplatnosť - Žaloba o náhradu škody - Verejná služba - Povýšenie - Pridelenie prednostných bodov“)
   (2008/C 313/45)
   Jazyk konania: francúzština
   Účastníci konania
   
      Žalobkyňa: Benedicta Miguelez Herreras (Brusel, Belgicko) (v zastúpení: pôvodne M. van der Woude a V. Landes, neskôr M. van der Woude, advokáti)
   
      Žalovaná: Komisia Európskych spoločenstiev (v zastúpení: pôvodne H. Tserepa-Lacombe a V. Joris, neskôr V. Joris a G. Berscheid, splnomocnení zástupcovia, za právnej pomoci D. Waelbroeck, advokát)
   Predmet veci
   Návrh na zrušenie:
   
               —
            
            
               rozhodnutia generálneho riaditeľa právneho servisu Komisie, ktorým boli žalobkyni pridelené dva prednostné body generálneho riaditeľstva v rámci povyšovania za rok 2003 a ktoré bolo oznámené 2. júla 2003 a potvrdené rozhodnutím menovacieho orgánu oznámeným 16. decembra 2003,
            
         
               —
            
            
               týchto rozhodnutí: rozhodnutie menovacieho orgánu prideliť žalobkyni celkovo 23 bodov v rámci povyšovania za rok 2003; zoznam zásluh úradníkov platovej triedy C2 v rámci povyšovania za rok 2003 uverejnený v Administratívnych informáciách č. 71-2003 z 25. novembra 2003; zoznam úradníkov povýšených do platovej triedy C1 v rámci povyšovania za rok 2003 uverejnený v Administratívnych informáciách č. 76-2003 z 3. decembra 2003, v každom prípade rozhodnutie o nezaradení žalobkyne do uvedených zoznamov,
            
         
               —
            
            
               pokiaľ je to potrebné, rozhodnutia menovacieho orgánu zo17. júna 2004, ktorým sa zamieta sťažnosť žalobkyne podaná 24. februára 2004,
            
         
               —
            
            
               rozhodnutia zo 17. apríla 2007, ktorým menovací orgán rozhodol žalobkyni neprideliť nijaký prednostný bod v rámci povyšovania za rok 2003,
            
         a vyhlásenie všetkých rozhodnutí prijatých v rámci povyšovania za rok 2003, napadnutých touto žalobou a nenahradených v roku 2007 za neexistentné, pričom ide najmä o zoznam zásluh úradníkov platovej triedy C2 v rámci povyšovania za rok 2003 uverejnený v Administratívnych informáciách č. 71-2003 z 25. novembra 2003 a zoznam úradníkov povýšených do platovej triedy C1 v rámci povyšovania za rok 2003 uverejnený v Administratívnych informáciách č. 76-2003 z 3. decembra 2003, ako aj priznanie náhrady škody vo výške 5 000 eur.
   Výrok rozsudku
   
               1.
            
            
               Zrušuje sa rozhodnutie Komisie, ktorým bol celkový počet bodov na povýšenie žalobkyne stanovený na 23 a rozhodnutie, ktorým sa zamieta zaradenie žalobkyne na zoznam úradníkov povýšených do platovej triedy C1 v rámci povyšovania za rok 2003.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Komisia je povinná nahradiť trovy konania.
            
         
      (1)  Ú. v. EÚ C 300, 4.12.2004.